turjo4nis/wikipedia-bn-dump-20250701 huggingface dataset:
ইউসুফ ইসলাম

ইউসুফ ইসলাম (জন্ম নামঃ স্টিভেন দিমিত্রী জর্জিও; ২১ জুলাই ১৯৪৮) হলেন একজন ইংরেজ গায়ক, সঙ্গীতরচয়িতা, বহুজাতিক বাদ্যযন্ত্রশিল্পী, সমাজসেবক ও শিক্ষানুরাগী| তিনি একজন অন্যতম প্রখ্যাত ধর্মান্তরিত মুসলিম| ২০১৪ সালে আমেরিকার রক অ্যান্ড রোল হল অফ ফেম নামক শিল্প বিষয়ক জাদুঘরে তার জীবনী অন্তর্ভুক্ত হয়|

এ্যালবামসমূহ 
ক্যাট স্টিভেন্স হিসেবে:
 ১৯৬৭: ম্যাথু এ্যান্ড পুত্র
 ১৯৬৭: নিউ মাস্টার
 ১৯৭০: মনা বোনে জ্যাকন
 ১৯৭০: টি ফর দ্যা টিলেরম্যান
 ১৯৭১: টিজার এ্যান্ড ফায়ারক্যাট
 ১৯৭২: ক্যাচ বাল এ্যাট ফোর
 ১৯৭৩: ফরেইনার
 ১৯৭৪: বুদ্ধ এ্যান্ড দ্যা চকলেট বক্স
 ১৯৭৪: সাটারনাইট (লাইভ ইন টােকিও)
 ১৯৭৫: নাম্বারস
 ১৯৭৭: ইজিতসো
 ১৯৭৮: ব্যাক টু আর্থ
 ২০০৪: মাজিকাত

ইউসুফ ইসলাম হিসেবে:
 ১৯৯৫: দ্যা লাইফ অব দ্যা লাস্ট প্রোফেট
 ১৯৯৯: প্রেয়ার অব দ্যা লাস্ট প্রোফেট
 ২০০০: এ ইজ ফর আল্লাহ
 ২০০১: বিসমিল্লাহ
 ২০০৩: আই লুক আই সি
 ২০০৫: ইন্ডিয়ান ওকান
 ২০০৬: ফুটস্টেপস ইন দ্যা লাইট
 ২০০৬: এ্যান আদার কাপ
 ২০০৭: ইউসুফস ক্যাফে সেশন
 ২০০৯: রোডসিঙ্গার

তথ্যসূত্র 

১৯৪৮-এ জন্ম
জীবিত ব্যক্তি
ইসলামে ধর্মান্তরিত
ইংরেজ গিটারবাদক
ইংরেজ গায়ক
লন্ডনের সঙ্গীতজ্ঞ
ইংরেজ রক গিটারবাদক
আটলান্টিক রেকর্ডসের শিল্পী
আইল্যান্ড রেকর্ডসের শিল্পী
ডেকা রেকর্ডসের শিল্পী
ইংরেজ রক সঙ্গীতশিল্পী
ইসলামি সঙ্গীত পরিবেশনকারী
ইংরেজ বহু-যন্ত্রবাদক
ইংরেজ রক কিবোর্ডবাদক
ইংরেজ রক পিয়ানোবাদক
ইংরেজ পুরুষ গিটারবাদক
ইংরেজ গায়ক-গীতিকার
ইংরেজ জনহিতৈষী
পুরুষ পিয়ানোবাদক
ইংরেজ মানবতাবাদী
ইংরেজ মুসলিম
আইভোর নোভেলো পুরস্কার বিজয়ী
খ্রিস্টধর্ম থেকে ইসলামে ধর্মান্তরিত
ব্রিটিশ পুরুষ পিয়ানোবাদক
হেনরি আয়রিং

হেনরী আয়রিং একজন মেক্সিকান বংশোদ্ভূত মার্কিন তাত্ত্বিক রসায়নবিজ্ঞানী। তার মুখ্য অবদান ছিল রাসায়নিক বিক্রিয়া হার এবং মধ্যবর্তী যৌগসমূহে। তিনি ৬০০ এর অধিক বৈজ্ঞানিক নিবন্ধ এবং ১০টি বৈজ্ঞানিক বই রচনা করেন।  
তিনি ১৯৬৩ সালে আমেরিকান কেমিক্যাল সোসাইটি এবং ১৯৬৫ সালে আমেরিকান অ্যাসসিয়েশন ফর দ্য অ্যাডভান্সমেন্ট অব সায়েন্স এর প্রেসিডেন্ট নির্বাচিত হন।

জীবনী
আয়রিং আরিজোনা বিশ্ববিদ্যালয় থেকে খনি প্রকৌশল, মেটালার্জি এবং রসায়নে ডিগ্রি অর্জন করেন। তিনি ইউনিভার্সিটি অব ক্যালিফোর্নিয়া, বার্কলে থেকে ১৯২৭সালে রসায়নে ডক্টরেট ডিগ্রি অর্জন করেন। তিনি ১৯৩১ সালে প্রিন্সটন বিশ্ববিদ্যালয় এ ইন্সট্রাক্টর হিসেবে নিযুক্ত হন। তিনি ১৯৪৬ সাল পর্যন্ত এখানেই কর্মরত ছিলেন। এরপর তিনি ইউনিভার্সিটি অব উটাহ এর গ্র্যাজুয়েট স্কুলের ডীন হিসেবে নিযুক্ত হন।

পুরস্কার
 AAAS Newcomb Cleveland Prize (1932)
 Bingham Medal (1949) of the Society of Rheology
 Peter Debye Award in Physical Chemistry (1964)
 ন্যাশনাল মেডেল অব সায়েন্স (১৯৬৬)
 আর্ভিং ল্যাংমিউয়র অ্যাওয়ার্ড (১৯৬৮)
 লিনাস পাউলিং অ্যাওয়ার্ড (১৯৬৯)
 এলিয়ট ক্রেসন মেডেল (১৯৬৯) from the Franklin Institute
 টি ডব্লিউ রিচার্ডস মেডেল (১৯৭৫)
 প্রিস্টলি মেডেল (১৯৭৫)
 বার্জেলিয়াস মেডেল (1979)
 রসায়নে ওলফ পুরস্কার (১৯৮০)
 Member of International Academy of Quantum Molecular Science

প্রিন্সটন বিশ্ববিদ্যালয়ের শিক্ষক
ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
ন্যাশনাল মেডেল অফ সাইন্স বিজয়ী
উইলার্ড গিবস অ্যাওয়ার্ড বিজয়ী
প্রিস্টলি পদক বিজয়ী
রসায়নে ওল্ফ পুরস্কার বিজয়ী
আর্ভিং ল্যাংমিউয়র অ্যাওয়ার্ড বিজয়ী
পিটার ডিবাই অ্যাওয়ার্ড বিজয়ী
লিনাস পাউলিং অ্যাওয়ার্ড বিজয়ী
এলিয়ট ক্রেসন পদক বিজয়ী
১৯০১-এ জন্ম
১৯৮১-এ মৃত্যু
মার্কিন ভৌত রসায়নবিদ
মার্কিন ফিলোসফিক্যাল সোসাইটির সদস্য
মেক্সিকান রসায়নবিদ
মার্কিন যুক্তরাষ্ট্রে মেক্সিকান অভিবাসী
তাত্ত্বিক রসায়নবিদ
অ্যারিজোনা বিশ্ববিদ্যালয়

আরিজোনা বিশ্ববিদ্যালয় আরিজোনার টাকসনে অবস্থিত একটি পাবলিক বিশ্ববিদ্যালয়। এটি ১৮৮৫ সালে প্রতিষ্ঠিত হয়।

অ্যাকাডেমিকস

র‍্যাংকিং

একাডেমিক সাফল্য 
গবেষণামূলক শিক্ষা এবং উদ্ভাবনের জন্য এটি বিশ্বজুড়ে স্বীকৃত। ২০টি কলেজ এবং ৩০০টির বেশি প্রোগ্রাম রয়েছে। মহাকাশ, পরিবেশ বিজ্ঞান, এবং অপটিক্স গবেষণায় বিশেষভাবে খ্যাত।

গবেষণা 
এটি একটি R1 Research Institution, অর্থাৎ উচ্চ পর্যায়ের গবেষণার জন্য স্বীকৃত। নাসার বিভিন্ন প্রকল্পে সক্রিয়ভাবে অংশগ্রহণ করে।

ক্যাম্পাস 
অত্যাধুনিক সুযোগ-সুবিধা এবং নান্দনিক ক্যাম্পাস। শিক্ষার্থীদের জন্য লাইব্রেরি, ল্যাব, এবং ক্লাবসহ বিভিন্ন সুবিধা রয়েছে।

শিক্ষার্থী সংখ্যা 
প্রতি বছর প্রায় ৪৫,০০০ শিক্ষার্থী ভর্তি হয়। আন্তর্জাতিক শিক্ষার্থীদের জন্যও এটি একটি জনপ্রিয় গন্তব্য।

ক্রীড়া কার্যক্রম 
অ্যারিজোনা ওয়াইল্ডক্যাটস (Arizona Wildcats) দলটি NCAA Division I-এ প্রতিদ্বন্দ্বিতা করে।

উল্লেখযোগ্য বিভাগসমূহ 
 জ্যোতির্বিজ্ঞান
 অপটিক্যাল সায়েন্স
 ব্যবসা প্রশাসন
 প্রকৌশল
 চিকিৎসা

বিখ্যাত শিক্ষার্থী 
 ব্রায়ন পি. শেমিডিট

বিখ্যাত শিক্ষক 
 নিকোলাস ব্লোমবের্গেন
 উইলিস ল্যাম্ব
 মার্টিন অ্যালান উম্যান, আইইইই হাইনরিখ হার্জ মেডেল ১৯৯৬

তথ্যসূত্র 

মার্কিন যুক্তরাষ্ট্রের বিশ্ববিদ্যালয়
১৮৮৫-এ প্রতিষ্ঠিত শিক্ষাপ্রতিষ্ঠান
১৮৮৫-এ প্রতিষ্ঠিত বিশ্ববিদ্যালয় ও কলেজ
২০১১–১২ ফেডারেশন কাপ (বাংলাদেশ)

২০১১–১২ ফেডারেশন কাপ ফেডারেশন কাপের ২৪তম আসর। টুর্নামেন্ট শুরু হয় ২৩ ডিসেম্বর এবং শেষ হয় ২৪ জানুয়ারি বঙ্গবন্ধু জাতীয় স্টেডিয়ামে ফাইনালের মাধ্যমে। ফেডারেশন কাপে বাংলাদেশ প্রিমিয়ার লিগ ২০১১-১২-এর ১১ দলসহ প্রাথমিক পর্ব হতে উত্তীর্ণ ৫টি দল মোট ১৬টি দল নিয়ে গ্রামীণফোন ফেডারেশন কাপ ২০১১-এর চূড়ান্ত পর্ব ২ জানুয়ারি ২০১২এ শুরু হয় । ১৬টি দল চার গ্রুপে ভাগ হয়ে অংশ নেয়। প্রতি গ্রুপের শীর্ষ ২টি দল কোয়াটার ফাইনালে খেলার যোগ্যতা অর্জন করে। প্রতিযোগিতা অনুষ্ঠিত হয় বঙ্গবন্ধু জাতীয় স্টেডিয়াম ও কমলাপুরের বীরশ্রেষ্ঠ শহীদ সিপাহী মোস্তফা কামাল স্টেডিয়ামে। এই প্রতিযোগিতায় মোট ম্যাচ অনুষ্ঠিত হয় ৩১টি। টিম বিজেএমসিকে ফাইনালে ৩-১ গোলে হারিয়ে প্রথম বারের মত শেখ জামাল ধানমন্ডি ক্লাব চ্যাম্পিয়ন হয়।

প্রাথমিক পর্ব

|}

গ্রুপ পর্ব

গ্রুপ এ

গ্রুপ বি

গ্রুপ সি

গ্রুপ ডি

কোয়াটার ফাইনাল

|}

সেমি ফাইনাল

|}

ফাইনাল

|}

তথ্যসূত্র 

২০১১-এ বাংলাদেশী ক্রীড়া
২০১২-এ বাংলাদেশী ক্রীড়া
ফেডারেশন কাপ (বাংলাদেশ)
২০১২-এ বাংলাদেশী ফুটবল
২০১১-এ বাংলাদেশী ফুটবল
শরাই

শরাই () অসমের লোক সংস্কৃতির অপরিহার্য অঙ্গ। দেবতাকে নৈবেদ্য দেওয়া ও মহৎ গ্রন্থ রাখার জন্য শরাই ব্যবহার করা হয়। অসমে শরাই সম্মানের প্রতীক। সাধারণতঃ শরাই নির্মাণে পিতল বা কাঁসা ধাতুর ব্যবহার করা হয় কিন্তু কখনো রুপা বা তামা দ্বারা নির্মিত শরাই দেখা যায়। মধ্যযুগে সিংহাসনের সম্মুখে নৈবেদ্য দেওয়ার জন্য শরাই ব্যবহার করা হত কিন্তু বর্তমান দিনে বিবাহ, উৎসব ও নামঘরে শরাই ব্যবহার করা হয়।

নির্মাণ
শরাই নির্মাণ করার জন্য পিতল বা কাঁসা ধাতু ব্যবহার করা হয় কিন্তু বর্তমানের দিনে পিতল ধাতুর নির্মিত শরাইয়ের প্রচলন বেশি। অসমের সর্থেবাড়ি পিতলের শরাই নির্মাণের জন্য বিখ্যাত।

ব্যবহার
অসমে প্রথমবার কখন শরাই ব্যবহার হয়েছিল সেই সমন্ধে কোন সঠিক ধারণা নেই কিন্তু মধ্যযুগে শরাইয়ের ব্যবহার হয়েছিল বলে অনুমান করা হয়। অসমীয়া নামঘরে তামোল পান দেওয়ার জন্য শরাইয়ের ব্যবহার করা হয়। বাঁশ, বেত ও কাঠ দ্বারা নির্মিত শরাই উপহার বা গৃহ সাজানের জন্য ব্যবহার করা হয়। বহাগ বিহুর সময়ে হুঁসরি গাওয়া দলকে ফুলাম গামোছা, তামোল পান ও শরাই প্রদান করা পূর্ণ্যের কাম বলে গণ্য করা হয়।

তথ্যসূত্র

আসামের সংস্কৃতি
হিন্দু পূজায় ব্যবহৃত বস্তু
রামেশ্বর পাঠক

রামেশ্বর পাঠক (; অসমীয়া:ৰামেশ্বৰ পাঠক)  ভারতের অসম রাজ্যের একজন কামরুপী লোকগীতের প্রসিদ্ধ কণ্ঠশিল্পী ছিলেন।

প্রারম্ভিক জীবন
১৯৩৮ সনের ১মার্চ তারিখে অসমের বরপেটা জেলার ভেল্লা নামক স্থানে রামেশ্বর পাঠকের জন্ম হয়েছিল। ১৯৫৮ সনে তিনি বিদ্যালয়ের শিক্ষা সমাপ্ত করে বরপেটা মহাবিদ্যালয়ে নামভর্তি করে সংগীতে মনোযোগ দিয়েছিলেন। পণ্ডিত দয়াল চন্দ্র সূত্রধারের তত্বাবধানে তিনি বরগীতের শিক্ষা আরম্ভ করেন। ১৯৬১ সনে অনুষ্ঠিত হওয়া আন্তঃমহাবিদ্যালয় যুব মহোৎসবে রামেশ্বর পাঠকে বরগীত, আধুনিক গীত, গজল ও ভজনে প্রথম স্থান প্রাপ্ত করেছিল। ১৯৬৩ সনে তিনি গুয়াহাটি আর্য কলেজে শিক্ষকতা করেছিলেন।

সংগীত জীবন
শিক্ষকের পদে থাকার সময় তিনি ও ছাত্র ও অন্যান্য শিক্ষকের  মাঝে লোকগীত কণ্ঠশিল্পী রুপে জনপ্রিয় ছিলেন। সহকর্মী আফজল হুসেইনের অনুরোধে তিনি গুয়াহাটির অনাঁতর কেন্দ্রে অডিসনের ব্যবস্থা করে সংগীত জীবনের আরম্ভ করছিলেন।
১৯৭৪ সনে রামেশ্বর পাঠক বরপেটার ধনদা পাঠককে বিবাহ করেছিলেন। ধনদা পাঠক একজন সুকন্ঠকার ছিলেন। ধনদা পাঠক ও রামেশ্বর পাঠক যুগ্মভাবে লোকগীতে কন্ঠদান করে বিখ্যাত হয়েছিলেন। রামেশ্বর পাঠক অসম ছাড়াও মুম্বাই, কলকাতা, দিল্লী, বেঙ্গালুরু ও উড়িষ্যায় লোকগীত পরিবেশন করে জনপ্রীয় হয়েছিলেন।

তথ্যসূত্র

১৯৩৮-এ জন্ম
২০১০-এ মৃত্যু
ভারতীয় পুরুষ লোক গায়ক
আসামের সঙ্গীতশিল্পী
অসমীয়া নেপথ্য সঙ্গীতশিল্পী
কামরূপ জেলার ব্যক্তি
২০শ শতাব্দীর ভারতীয় গায়ক
ভারতীয় নেপথ্য গায়ক
বড়পেটা জেলার ব্যক্তি
সংগীত নাটক অকাদেমি পুরস্কার প্রাপক
সংঘর্ষ (পদার্থবিজ্ঞান)

সংঘর্ষ () বা সংঘাত বলতে অতি অল্পসময়ের জন্য বৃহৎ কোন বল ক্রিয়া করে বস্তুর গতির হঠাৎ ও ব্যাপক পরিবর্তন করাকে বোঝায়। ক্রিকেট ব্যাট দিয়ে বলকে আঘাত করা, ক্যারামের স্ট্রাইকার দিয়ে গুটিকে আঘাত করা, কামান থেকে গোলা নিক্ষেপ, ইত্যাদি এর অন্তর্গত। একটি আলফা কণা যখন স্বর্ণ নিউক্লিয়াসের অতি নিকটে আসে, তখন তারা পরস্পরকে প্রচন্ড ভাবে বিকর্ষণ করে, এটিও সংঘর্ষ।

সংঘর্ষের প্রকারভেদ 
সংঘর্ষ মূলত দুই প্রকারঃ- ১.স্থিতিস্থাপক সংঘর্ষ ও ২.অস্থিতিস্থাপক সংঘর্ষ।

স্থিতিস্থাপক সংঘর্ষ 
স্থিতিস্থাপক সংঘর্ষ হল এমন এক ধরনের সংঘর্ষ যেখানে সংঘর্ষের আগে ও পরে দুটি বস্তুর আপেক্ষিক বেগ অপরিবর্তিত থাকে। যেমন দুটি কাচের বা ইস্পাতের বলের সংঘর্ষ প্রায় পূর্ণ স্থিতিস্থাপক সংঘর্ষ।

আবার যে সংঘর্ষের পর বস্তুদুটি পরস্পর থেকে বিচ্ছিন্ন হয়ে যায়, তাকে আংশিক স্থিতিস্থাপক সংঘর্ষ বলা হয়।

অস্থিতিস্থাপক সংঘর্ষ 
অস্থিতিস্থাপক সংঘর্ষ-এ বস্তুদ্বয় পরস্পরের সাথে যুক্ত হয়ে একটি বস্তুরূপে চলতে থাকে। এই সংঘর্ষের পর বস্তুদুটির আপেক্ষিক বেগ শূন্য হয়।

তথ্যসূত্র 

  Reissued (1979) New York: Dover .

বহিঃসংযোগ 

ত্রিমাত্রিক সংঘর্ষ
দ্বিমাত্রিক সংঘর্ষ
একমাত্রিক সংঘর্ষ
দ্বিমাত্রিক সংঘর্ষ
বলবিজ্ঞান
জাখসেন-আনহাল্ট

জাখসেন-আনহাল্ট (, ) জার্মানির ষোলটি রাজ্যের একটি। এই রাজ্যের সীমানায় রয়েছে নিডারজাখসেন, ব্র্যান্ডেনবুর্গ, জাখসেন এবং থুরিনগিয়া। জাখসেন-আনহাল্টের রাজধানী মাগডেবুর্গ। রাজ্যটির আয়তন ২০,৪৪৭.৭ বর্গ কিলোমিটার এবং জনসংখ্যা ২.৩৪ মিলিয়ন।

অর্থনীতি
জাখসেন-আনহাল্ট জার্মান ডেমোক্রেটিক রিপাবলিকের (জিডিআর) অন্তর্গত ছিল। কমিউনিজমের পতন এবং ১৯৯০ সালের জার্মান পুনঃএকত্রীকরণের পরে সাবেক জিডিআর রাজ্যগুলির শিল্পের ধ্বংস হয়। এতে অর্থনীতি ক্ষতিগ্রস্ত হয় এবং বেকারত্ব বৃদ্ধি পায়। ২০০০ সালে জাখসেন-আনহাল্টে বেকারত্ব জার্মান রাজ্যসমূহের মধ্যে সবচেয়ে বেশি (২০.২%) ছিল।

তবে পরবর্তিতে এ অবস্থা থেকে জাখসেন-আনহাল্টের অর্থনীতিকে সফলভাবে আধুনিক বাজার অর্থনীতিতে রূপান্তরিত করা হয়। ১৯৯০ পরবর্তি সময়ে রাজ্যটিতে ব্যাপক অবকাঠামোগত উন্নয়ন সাধিত হয়। ফলে এখানে বিনিয়োগ বৃদ্ধি পায় এবং প্রতিযোগিতামূলক ব্যবসায়িক পরিবেশের সৃষ্টি হয়। এসময় অনেক ব্যবসায়িক উদ্যোগের ফলে রাজ্যটির বাণিজ্য ও অর্থনীতিতে গতি সঞ্চারিত হয়। ১৯৯৫ সালের এখানকার শিল্প-অর্থনীতি ১৩ শতাংশ আন্তর্জাতিক আয় থেকে ২০০৮ সালে ২৬ শতাংশ আয়ে উন্নতি অর্জন করে। এছাড়া বেকারত্ব উল্লেখযোগ্য হারে হ্রাস পেয়েছে। ২০১০ সালে জাখসেন-আনহাল্টের জিডিপি ১৯৯১ সালের জিডিপির তুলনায় প্রায় আড়াই গুণ বেশি ছিল।

জাখসেন-আনহাল্টের এই অর্থনৈতিক সমৃদ্ধির পেছনে জার্মানির সার্বিক অর্থনৈতিক উন্নয়নের অবদান থাকলেও রাজ্য হিসেবে জাখসেন-আনহাল্ট দেশটির অন্যান্য রাজ্যের চেয়েও অর্থনৈতিক ক্ষেত্রে ভাল প্রবৃদ্ধি অর্জন করেছে। বেকারত্ব হ্রাসের ক্ষেত্রে রাজ্যটি জার্মানির রাজধানী ও রাজ্য বার্লিন, মেকলেনবুর্গ-ভোপোমান এবং ব্রেমেনের চেয়ে বেশি উন্নতি লাভ করেছে।

জাখসেন-আনহাল্টের রাসায়নিক শিল্পে প্রায় ২৫৫০০ মানুষ নিয়োজিত। ২০১০ সালে রাসায়নিক শিল্পসংশ্লিষ্ট ২১৪টি কারখানা ছিল। বিটারফেল্ড-ভোলফানের এসব কারখানা ও প্লান্টের অনেকগুলি অবস্থিত। পূর্ব জার্মানির অন্য যেকোন রাজ্যের চেয়ে বর্তমানে জাখসেন-আনহাল্টের বৈদেশিক বিনিয়োগ বেশি।

টীকা

তথ্যসূত্র

বহিঃসংযোগ

অফিশিয়াল সরকারি পোর্টাল 
অফিশিয়াল ডিরেক্টরি

জার্মানির রাজ্য
১৯৯০-এ প্রতিষ্ঠিত রাষ্ট্র ও অঞ্চল
শ্লেসভিগ-হলষ্টাইন

শ্লেসভিগ-হলষ্টাইন (জার্মান ভাষায়: Schleswig-Holstein; ) জার্মানির সবচেয়ে উত্তরের রাজ্য। জার্মানির ষোলটি রাজ্যের অন্যতম শ্লেসভিগ-হলষ্টাইন। হলষ্টাইন এবং শ্লেসভিগ নামের দুই সাবেক ডিউকশাসিত অঞ্চলের সমন্বয়ে এই রাজ্যটি গঠিত হয়েছে। এর রাজধানী কিল। অন্যান্য উল্লেখযোগ্য শহর হল লুবেক, ফ্লেন্সবুর্গ এবং নয়েমুন্সটার।

রাজ্যটিকে নিম্ন জার্মান ভাষায় Sleswig-Holsteen, সাবেক ইংরেজিতে Sleswick-Holsatia, ডেনীয় ভাষায় Slesvig-Holstenডাকা হয়।

ভূগোল
উত্তর সাগর ও বাল্টিক সাগরের নিকটে শ্লেসভিগ-হলষ্টাইনের অবস্থান। প্রকৃতপক্ষে শ্লেসভিগ হল জার্মানির শ্লেসভিগ অঞ্চলের দক্ষিণাংশ এবং উত্তরের শ্লেসভিগ ডেনমার্কে অবস্থিত। 
এই রাজ্যের উত্তর সীমানায় রয়েছে ডেনমার্ক, পশ্চিমে উত্তর সাগর, পূর্বে বাল্টিক সাগর এবং দক্ষিণে জার্মান রাজ্য নিডারজাখসেন, হামবুর্গ ও মেকলেনবুর্গ-ভোপোমান অবস্থিত।

সংস্কৃতি
শ্লেসভিগ-হলষ্টাইনের সংস্কৃতি ড্যানিশ ও জার্মান উভয় সংস্কৃতির প্রভাব রয়েছে। শহরের বাইরে গ্রামের দিকে অবস্থিত বিভিন্ন প্রাসাদ ও অট্টালিকা এর মিশ্র সংস্কৃতির প্রতিরূপ বহণ করে। এছাড়া এখানকার রন্ধনশৈলীতে এই দুই সংস্কৃতির প্রভাব লক্ষ্য করা যায়।

এখানকার প্রধান উৎসব হল শ্লেসভিগ-হলষ্টাইন সঙ্গীত উৎসব। এটি প্রতি বছর এই রাজ্যজুড়ে অনুষ্ঠিত হয়ে থাকে। একটা বার্ষিক চলচ্চিত্র উৎসবও এই রাজ্যে প্রতি বছর হয়।

শ্লেসভিগ-হলষ্টাইনে অনুষ্ঠিত ভাখেন ওপেন এয়ার নামক বার্ষিক হেভি মেটাল রকসঙ্গীত উৎসব বিশ্বের সবচেয়ে বড় হেভি মেটাল রক সঙ্গীতের উৎসব।

শ্লেসভিগে রয়েছে এই রাজ্যের গুরুত্বপূর্ণ সাংস্কৃতিক জাদুঘর গোটোর্ফ ক্যাসেল।

শিক্ষা
ছয় বছর থেকে শিশুদের জন্য বাধ্যতামূলক শিক্ষা ব্যবস্থা রয়েছে শ্লেসভিগ-হলষ্টাইনে। এসব শিশুরা গ্রুন্ডশুলা বা জার্মান প্রাথমিক বিদ্যালয়ে চার বছর লেখাপড়া করার পর মাধ্যমিক বিদ্যালয়ে যায়। শ্লেসভিগ-হলষ্টাইনে এই ধরনের বিশেষ আঞ্চলিক বিদ্যালয় রয়েছে, যার জার্মান নাম রিজিওনালশুলা।

এই রাজ্যে রয়েছে তিনটি বিশ্ববিদ্যালয়। এগুলো কিল, লুবেক এবং ফ্লেন্সবুর্গে অবস্থিত। এছাড়া চারটি সরকারি বিশ্ববিদ্যালয় রয়েছে। এগুলো ছাড়াও তিনটি বেশ কিছু বেসরকারি উচ্চ শিক্ষা প্রতিষ্ঠান রয়েছে।

তথ্যসূত্র

বহিঃসংযোগ
 দাপ্তরিক সরকারি পোর্টাল 
 Official Directory
 Schleswig-Holstein Plebiscite Paper Money - 1919, 1920 Issues
 360° Panoramas of Schleswig-Holstein
 

জার্মানির রাজ্য
১৯৪৬-এ প্রতিষ্ঠিত রাষ্ট্র ও অঞ্চল
ডেনিশভাষী দেশ ও অঞ্চল
শীলাদেবীর ঘাট

শীলাদেবীর ঘাট  বগুড়া জেলার মহাস্থানগড় থেকে প্রায় ২০০ মিটার পূর্বে করতোয়া নদীতে অবস্থিত। এই ঘাটের মূল অবস্থান মহাস্থানগড়ের বৈরাগি ভিটার বিপরীত দিকে।    

স্থানীয় কাহিনী অনুযায়ী, শীলাদেবী ছিলেন মহাস্থানগড়ের শেষ হিন্দু রাজা পরশুরামের বোন বা ভগ্নি। মুসলিম সাধক শাহ সুলতান বলখী মাহিসাওয়ার কর্তৃক রাজা পরশুরাম পরাজিত হবার পর শীলাদেবী করতোয়া নদীর এই স্থানে জলে ডুবে আত্মহুতি দেন। এরপর থেকে স্থানীয় হিন্দুধর্মালম্বীরা এই স্থানে প্রতিবছর জ্যৈষ্ঠ মাসের শুক্লা দশমীতে এবং ১২ বছর পরপর পৌষ-নারায়ণী স্নানের উদ্দেশ্যে এই স্থানে যোগ দিয়ে থাকেন। দেশে এবং দেশের বাইরের অনেকেই এই স্নানউৎসবে অংশ নিতে করতোয়া তীরে আসেন। অন্য এক জনস্রুতি মতে, স্থানটি এক সময় নৌপথে আমদানি করা পাথর খালাস ও স্তুপীকৃত করে রাখার জন্যে ব্যবহৃত হতো বলে কালক্রমে এর নাম হয় “শিলা দ্বীপ”, এবং যার বিকৃতরূপ সম্ভবত “শীলাদেবী” এবং “শীলাদেবীর ঘাট”।

তথ্যসূত্র

বহিঃসংযোগ

করতোয়া নদী
মহাস্থানগড়
বগুড়া জেলার দর্শনীয় স্থান
তরালী শর্মা

তরালী শর্মা (; ) ভারতের অসম রাজ্যের একজন কণ্ঠশিল্পী ও সঙ্গীত পরিচালিকা। তিনি শাস্ত্রীয় সঙ্গীত ও লোকসঙ্গীতের চর্চা করেন। তরালী শর্মা  মঞ্জু বরার আকাশী তরার কথারে নামক অসমীয়া চলচ্চিত্রের কিমতে ভকতি করিব গীত গেয়ে ২০০৩ সনে শ্রেষ্ঠ মহিলা নেপথ্য গায়িকার রাষ্ট্রীয় পুরস্কার লাভ করেছিলেন।

ব্যক্তিগত জীবন
১৯৭৫ সালের ৪ আগস্ট তারিখে তরালী শর্মার জন্ম হয়েছিল। পিতার নাম প্রভাত শর্মা। তরালী শর্মার পিতা প্রভাত শর্মা একজন বিখ্যাত লোক সংস্কৃতির শিল্পী, বাঁশিবাদক ও সঙ্গীত পরিচালক ছিলেন। তরালী শর্মা বাল্যকাল থেকেই সঙ্গীতময় পরিবেশে লালন পালন হয়েছিলেন। তরালীর কাকা বশিষ্ট দেব শর্মা বরপেটা সত্রের সত্রাধিকার ছিলেন। নিজের প্রেরণার উৎস হিসেবে তরালী শর্মা নিজের পিতা ও কাকাকে বিবেচনা করেন। ১২ বৎসর বয়সে তিনি আকাশবাণী গুয়াহাটি কেন্দ্রে প্রথমবার সঙ্গীত পরিবেশন করেছিলেন। এখান থেকেই তিনি সঙ্গীত জগতে প্রবেশ করেন। ২০০৬ সালের ১ ডিসেম্বরে তিনি জিন্টু শর্মাকে বিবাহ করেন।

শিল্পী জীবন
তরালী শর্মা বহুসংখ্যক অ্যালবাম, ছায়াছবি ও ধারাবাহিক নাটকে কণ্ঠদান করেছেন।  তিনি কণ্ঠদান করা প্রথম অ্যালবামের নাম অভিমান। তিনি আকাশবাণী গুয়াহাটি কেন্দ্রের নিয়মিত শিল্পী ও ভ্রাম্যমাণ থিয়েটারের প্রথম মহিলা সঙ্গীত পরিচালক। ২০০৭ তিনি উয়ান্ড সংস নামক একটি প্রতিষ্ঠান স্থাপন করেছিলেন। এই প্রতিষ্ঠানের প্রথম সম্পাদনা করা অ্যালবামটির নাম ছিল পিস অফ লাইফ।

সংগীতপঞ্জী
সঙ্গীত পরিচালনা
আকাশীতরার কথারে... 
লাজ 
যাত্রা, দা পাসেজ 
অভিযাত্রী 
লেটচ্ ডান্স 
পোহর 
অরাষ্ঠ অবস্থান 
অ্যালবাম, সঙ্গীত পরিচালনা ও কন্ঠদান	
জীবন আরু সঙ্গীত 
পার্বতী 
মা 
তাল দবা সংখ বাজেও অসংখ্যাত 
জ্যোতির্গময় লিড মি টু দা লাইট 
হোয়াটেভার
তোমার মরমর কোন 
অভিসারী প্রিয়া 
সোনজনী 
শংকর মাধব 
স্নেহ 
পোহর 
তরালি 
বরগীত 
পারবীন সুলটানার গীত
মুকলি 
হেঙুলীয়া 
পুরস্কার

শ্রেষ্ঠ মহিলা নেপথ্য গায়িকার রাষ্ট্রীয় পুরস্কার 
শ্রেষ্ঠ মহিলা কণ্ঠশিল্পী: বিগ অসমীয়া মিউজিক এয়ার্ড

তথ্যসূত্র

ভারতীয় মহিলা সুরকার
আসামের সঙ্গীতশিল্পী
জীবিত ব্যক্তি
ভারতীয় পপ সঙ্গীতশিল্পী
ভারতীয় ধ্রুপদী গায়িকা
ভারতীয় পপ গায়িকা
অসমীয়া নেপথ্য সঙ্গীতশিল্পী
ভারতীয় নেপথ্য গায়িকা
১৯৭৫-এ জন্ম
২১শ শতাব্দীর ভারতীয় গায়িকা
২১শ শতাব্দীর ভারতীয় গায়ক
আসামের নারী সঙ্গীতজ্ঞ
উইন্ডসর পার্ক (ডোমিনিকা)

উইন্ডসর পার্ক দ্বীপ দেশ ডোমিনিকার রোসেউতে অবস্থিত একটি বহু-উদ্দেশ্যে ব্যবহৃত স্টেডিয়াম। এটি জাতীয় স্টেডিয়াম হিসেবে স্বীকৃত। অধিকাংশ ক্ষেত্রেই এ স্টেডিয়ামটি ক্রিকেট খেলায় ব্যবহার করা হয়। এছাড়াও এখানে মিস ডোমিনিকা সুন্দরী প্রতিযোগিতার আয়োজন করা হয়। ১২,০০০ আসনবিশিষ্ট স্টেডিয়ামটি আন্তর্জাতিক ক্রিকেট কাউন্সিল বা আইসিসি’র মানদণ্ডে প্রতিষ্ঠা করা হয়েছে। এখানে ব্যক্তিগত বক্স, গণমাধ্যম কেন্দ্র, অণুশীলনী জাল, খেলোয়াড়দের আবাসন ব্যবস্থা, ডিজিটাল স্কোরবোর্ডসহ পাঁচটি ক্রিকেট পীচ রয়েছে।

আন্তর্জাতিক ক্রীড়া 
বাংলাদেশ-ওয়েস্ট ইন্ডিজের মধ্যকার প্রথম দুইটি একদিনের আন্তর্জাতিক ক্রিকেট খেলা ডোমিনিকা কর্তৃপক্ষ এ স্টেডিয়ামে আয়োজন করে। ২৬ ও ২৮ জুলাই, ২০০৯ তারিখে ঐ দু’টি খেলা অনুষ্ঠিত হয়। ৬-১০ জুলাই, ২০১১ তারিখে ভারত দলের বিপক্ষে অনুষ্ঠিত টেস্টের মাধ্যমে উইন্ডসর পার্ক টেস্ট মাঠের মর্যাদা পায়।

২০১০ সালের ফিফা বিশ্বকাপের বাছাইপর্বে ডোমিনিকা ফুটবল দল তাদের প্রথম ফুটবল খেলায় অংশগ্রহণ করে। বার্বাডোসের বিপক্ষে অনুষ্ঠিত খেলায় এখানে ৪,২০০ দর্শকের সমাগম ঘটেছিল।

টেস্ট ক্রিকেট 
এখানে ৫ টি টেস্ট ম্যাচ আয়োজন করা হয়েছে।

একদিনের আন্তর্জাতিক 
এখানে ৪ টি একদিবসীয় ম্যাচ আয়োজন করা হয়েছে। ২০১০ সালে হাশিম আমলা ও জ্যাক ক্যালিস এখানে ১১৯ রানের জুটি করেন যা এখানে সর্বোচ্চ।

তথ্যসূত্র

আরও দেখুন 
 ওয়েস্ট ইন্ডিজ ক্রিকেট দল
 টেস্ট ক্রিকেট মাঠের তালিকা
 একদিনের আন্তর্জাতিক ক্রিকেট মাঠের তালিকা
 ২০১৪ নিউজিল্যান্ড ক্রিকেট দলের ওয়েস্ট ইন্ডিজ সফর

ওয়েস্ট ইন্ডিজে টেস্ট ক্রিকেট মাঠ
ডোমিনিকায় ক্রিকেট মাঠ
ডোমিনিকায় ফুটবল মাঠ
জাতীয় স্টেডিয়াম
বহুমুখী স্টেডিয়াম
২০০৭-এ প্রতিষ্ঠিত
হরিকেল

হরিকেল বা হরকুল হলো ভারতীয় উপমহাদেশের পূর্বদিকে বঙ্গ অঞ্চলের একটি প্রাচীন জনপদ। মূলত এটি ছিল প্রাচীন পূর্ববঙ্গের একটি জনপদ। অনুমান করা হয় এর স্থায়িত্বকাল নিরবিচ্ছিন্নভাবে প্রায় পাঁচশো বছর ছিল। বর্তমান বাংলাদেশের বৃহত্তর সিলেট অঞ্চল ও চট্টগ্রাম বিভাগ এর চট্টগ্রাম, কক্সবাজার, রাঙামাটি, বান্দরবান ও খাগড়াছড়ি, ও ভারতের ত্রিপুরা রাজ্য জুড়ে এই জনপদ বিস্তৃত ছিল।

ইতিহাস 
খ্রিষ্টীয় সপ্তম শতাব্দীতে প্রাচীন ভারতীয় লেখকগণ পূর্বভারতীয় একটি অঞ্চলকে হরিকেল বলে উল্লেখ করেন। সপ্তম শতাব্দীতে চৈনিক পরিব্রাজক হিউয়েন সাঙ এর অবস্থান  নির্দেশ করেছেন পূর্বভারতের পূর্বসীমায়। নবম শতাব্দীর সাহিত্যকর্ম কর্পূরমঞ্জরীতে এ-বক্তব্যের সমর্থন পাওয়া যায়। এ-গ্রন্থে হরিকেলের নারীদের অন্যান্য পূর্ববঙ্গীয় নারীদের  অন্তর্ভুক্ত হিসেবে উল্লেখ করা হয়। তবে হিউয়েন সাঙ কিংবা অন্য কেউ এর ভৌগোলিক অবস্থান সম্পর্কে বিশদ কোনো বিবরণ দেন নি। এছাড়াও হরিকেল সম্পর্কে পরবর্তী সময়ের লেখক এবং কাহিনীকারদের বিভিন্ন বিভ্রান্তিকর ও পরস্পর বিরোধী বক্তব্য রয়েছে। ফলে বিলুপ্ত এ-রাজ্যের অবস্থান নিরূপণ ও শনাক্তকরণে জটিলতা বৃদ্ধি পেয়েছে। "হরিকেল" নামটি দ্বারা সমগ্র বঙ্গ বা অনেকসময় বঙ্গের অংশবিশেষকে বোঝানো হতো। একাদশ-দ্বাদশ শতাব্দীর অভিধান রচয়িতা হেমচন্দ্র তাঁর অভিধানচিন্তামণি-তে বঙ্গাস্তু হরিকেলীয়: অর্থাৎ হরিকেলকে বঙ্গেরই সমার্থক হিসেবে বর্ণনা করেছেন। প্রাচীন ভারতীয় দার্শনিক এবং পণ্ডিত যাদব প্রকাশও হরিকেলকে বঙ্গের অন্তর্ভুক্ত বলে উল্লেখ করেছেন। একাদশ শতকের পাণ্ডুলিপি অষ্টসাহস্রিকা প্রজ্ঞাপারমিতায় বঙ্গের বিভিন্ন অংশে পূজিত বেশ কিছু সংখ্যক মহাযান বৌদ্ধ দেবতাদের সম্পর্কে বর্ণনা রয়েছে। এতে ‘হরিকেলের লোকনাথ’-এর বর্ণনা আছে। তেরো শতকের একটি বৌদ্ধ পাণ্ডুলিপি ডাকার্ণবে বঙ্গের বৌদ্ধ তন্ত্রের ৬৪টি পবিত্রস্থান বা পীঠস্থানের একটি তালিকাতে হরিকেলও অন্তর্ভুক্ত রয়েছে। তাই স্পষ্টতই দেখা যায় যে, হরিকেল তখন পর্যন্ত বঙ্গে বেশ পরিচিত ও বিখ্যাত ছিল। ঢাকা বিশ্ববিদ্যালয়ের গ্রন্থাগারে সংগৃহীত দুটি পরবর্তীসময়ের পাণ্ডুলিপিতে কোনো উৎস বা কোনো প্রমাণাদির উল্লেখ ছাড়াই হরিকোলকে (সম্ভবত হরিকেলের সাথে অভিন্ন) সিলেটের সমার্থক রূপে উল্লেখ করা হয়েছে।

উৎস

তথ্যসূত্র

বহিঃসংযোগ 
 হরিকেল — বাংলাপিডিয়া

বাংলাদেশের ইতিহাস
প্রাচীন বাংলার জনপদ
মধ্যযুগীয় ভারত
মধ্যযুগীয় সাম্রাজ্য ও ভারতের রাজ্য
ঙ্গাগ-দ্বাং-ত্শে-'ফেল

ঙ্গাগ-দ্বাং-ত্শে-'ফেল () (১৬৬৮-১৭৩৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের বাহান্নতম দ্গা'-ল্দান-খ্রি-পা বা প্রধান ছিলেন।

সংক্ষিপ্ত জীবনী
ঙ্গাগ-দ্বাং-ত্শে-'ফেল ১৬৬৮ খ্রিষ্টাব্দে তিব্বতের দ্বাগ্স-পো-র্ত্সা-রি () অঞ্চলের গ্যাগ-ঝোল () নামক স্থানে এক যাযাবর পরিবারে জন্মগ্রহণ করেন। তার মাতার নাম ছিল কুন-ব্জাং-গ্রোল-মা ()। কম বয়সে তিনি দ্গা'-ল্দান-রাব-ব্র্তান-গ্লিং () বৌদ্ধবিহারে দীক্ষালাভ করেন। এরপর তিনি দ্বাগ্স-পো () বৌদ্ধবিহারে ব্লো-ব্জাং-রিন-ছেন () নামক ত্রিশতম প্রধান ও ব্লো-ব্জাং-ছোস-'দ্জিন () নামক একত্রিশতম প্রধানের নিকট শিক্ষালাভ করেন। এই সময় ঙ্গাগ-দ্বাং-ব্লো-ব্জাং-ম্খাস-ব্ত্সুন () নামক বৌদ্ধের নিকট তিনি ভিক্ষুর শপথ লাভ করে গ্যুমে তন্ত্র মহাবিদ্যালয়ে ভর্তি হন। ১৭০৯ খ্রিষ্টাব্দে তিনি দ্বাগ্স-পো বিহারের প্রধান হিসেবে ও পরে গ্যুমে মহাবিদ্যালয়ের প্রধান হিসেবে অধিষ্ঠিত হন। এই সময় তিনি দ্গে-'দুন-ফুন-ত্শোগ্স () নামক পঞ্চাশতম দ্গা'-ল্দান-খ্রি-পা এবং স্গ্রুব-খাং-পা-দ্গে-লেগ্স-র্গ্যা-ম্ত্শো () নামক পণ্ডিতের নিকট চক্রসম্বর ও গুহ্যসমাজতন্ত্র সম্বন্ধে শিক্ষালাভ করেন। ১৭২৮ খ্রিষ্টাব্দে দ্গা'-ল্দান বৌদ্ধবিহারের বাহান্নতম প্রধান হিসেবে নির্বাচিত হন ও এই পদে তিনি চার বছর থাকেন।

তথ্যসূত্র 

১৬৬৮-এ জন্ম
১৭৩৪-এ মৃত্যু
গানদেন ত্রিপা
আস্তিক্যবাদ

আস্তিকতাবাদ বা আস্তিক্যবাদ বা ঈশ্বরবাদ () হল একটি ধর্মীয় বিশ্বাস যা হল অন্তত একজন ঈশ্বর বা উপাস্যের অস্তিত্ব আছে। বহুঈশ্বরবাদ হল বহুসংখ্যক ঈশ্বরে বিশ্বাস, যেখানে একেশ্বরবাদে শুধু একজন ঈশ্বরে বিশ্বাস করা হয়। উদাহরণস্বরুপ, ইসলামধর্ম ও খ্রিষ্টধর্ম হল দুটি একেশ্বরবাদী ধর্ম। আস্তিক্যবাদের বিপরীত হল নাস্তিক্যবাদ। নাস্তিক্যবাদে একক বা একাধিক কোনরকম ঈশ্বরেই বিশ্বাস করা হয় না।

প্রকারভেদ

একেশ্বরবাদ

বহুঈশ্বরবাদ

সর্বেশ্বরবাদ

আরও দেখুন 
 নাস্তিক্যবাদ
 অজ্ঞেয়বাদ

তথ্যসূত্র

বহিঃসংযোগ 

 
ধর্মীয় দর্শন
দিলদার

দিলদার (জন্ম: ১৩ জানুয়ারি ১৯৪৫; মৃত্যু: ১৩ জুলাই ২০০৩) ছিলেন একজন বাংলাদেশী চলচ্চিত্র কৌতুক অভিনেতা। তিনি চলচ্চিত্র জগতে প্রবেশ করেন ১৯৭৫ সালে মুক্তিপ্রাপ্ত কেন এমন হয় চলচ্চিত্রে অভিনয়ের মাধ্যমে। তিনি ২০০৩ সালে সেরা কৌতুক অভিনেতা হিসেবে তুমি শুধু আমার  চলচ্চিত্রের জন্যে জাতীয় চলচ্চিত্র পুরস্কার লাভ করেন। বাংলাদেশের কৌতুক জগতের ইতিহাসে এখনো দিলদার নামটি জনপ্রিয়তার শীর্ষে।

চলচ্চিত্র জীবন
বাংলা চলচ্চিত্রে অন্যতম কৌতুক অভিনেতা দিলদার। কৌতুক অভিনেতা হিসেবেই তার পরিচিতি ছিল। দিলদার চলচ্চিত্র জগতে প্রবেশ করেন ১৯৭২ সালে । তার মুক্তিপ্রাপ্ত প্রথম চলচ্চিত্র 'কেন এমন হয়'। এই ছবির মাধ্যমেই অভিনয়ে অভিষেক। ধীরে ধীরে অপ্রতিদ্বন্দ্বী কৌতুক অভিনেতার আসন দখল করে নেন তিনি। দিলদারের জনপ্রিয়তা এতটাই তুঙ্গে ছিল যে, তাকে নায়ক করেই নির্মাণ করা হয়েছিল ‘আব্দুল্লাহ’ নামে একটি চলচ্চিত্র। এমন অনেক ছবি ছিল শুধু তার জন্য ছবির স্ক্রিপ্ট আলাদা ভাবে লেখা হত। দিলদারের সমসাময়িক কৌতুক অভিনেতাদের মধ্যে ছিল টেলি সামাদ। দিলদারের অভিনীত অন্যান্য চলচ্চিত্রের মধ্যে ‘বেদের মেয়ে জোসনা’ ‘বিক্ষোভ’, ‘অন্তরে অন্তরে’, ‘কন্যাদান’, ‘চাওয়া থেকে পাওয়া’, ‘সুন্দর আলী জীবন সংসার’, ‘স্বপ্নের নায়ক’, ‘আনন্দ অশ্রু’, ‘শান্ত কেন মাস্তান’ 'গাড়িয়াল ভাই', 'অচিন দেশের রাজকুমার', 'প্রেম যমুনা', 'বাঁশিওয়ালা' ইত্যাদি উল্লেখযোগ্য। ২০০৩ সালে সেরা কৌতুক অভিনেতা হিসেবে 'তুমি শুধু আমার' চলচ্চিত্রের জন্যে জাতীয় চলচ্চিত্র পুরস্কার লাভ করেন।

২০০৩ সালের ১৩ জুলাই তারিখে মারা যান তিনি। পরে তাকে ঢাকার ডেমরায় অবস্থিত সানারপাড় এলাকার পারিবারিক কবরস্থানে দাফন করা হয়।

ব্যক্তিগত জীবন 
দিলদার চাঁদপুর জেলার  সদর উপজেলার শাহতলী গ্রামে জন্মগ্রহণ করেন। তিনি এসএসসি পাস করার পর পড়ালেখা ছেড়ে দেন। দিলদারের স্ত্রীর নাম রোকেয়া বেগম। এই দম্পতির দুই কন্যা সন্তান। বড় মেয়ের নাম মাসুমা আক্তার। পেশায় তিনি দাঁতের ডাক্তার। বিয়ে করেছেন অনেক আগেই। তার ছেলে নর্থসাউথ বিশ্ববিদ্যালয়ে পড়ছে, আর মেয়ে পড়ছে ক্লাস সেভেনে। ছোট মেয়ে জিনিয়া আফরোজ। বিএনপি’র অঙ্গ সংগঠন জিয়া সাংস্কৃতিক সংসদের সভাপতি ছিলেন দিলদার। কিন্তু মারা যাওয়ার পর প্রথম তিন/চার বছর সংগঠনটি দিলদারের মৃতুবার্ষিকী পালন করত।

চলচ্চিত্র তালিকা

তথ্যসূত্র

বহিঃসংযোগ 
 বাংলা মুভি ডেটাবেসে দিলদার

১৯৪৫-এ জন্ম
২০০৩-এ মৃত্যু
বাংলাদেশী কৌতুকাভিনয়শিল্পী
চাঁদপুর জেলার অভিনয়শিল্পী
বাংলাদেশী চলচ্চিত্র অভিনেতা
জাতীয় চলচ্চিত্র পুরস্কার (বাংলাদেশ) বিজয়ী
শ্রেষ্ঠ কৌতুক অভিনয়শিল্পীর জন্য জাতীয় চলচ্চিত্র পুরস্কার (বাংলাদেশ) বিজয়ী
২০শ শতাব্দীর কৌতুকাভিনয়শিল্পী
২০শ শতাব্দীর বাংলাদেশী অভিনেতা
চিলি জাতীয় ক্রিকেট দল

চিলি জাতীয় ক্রিকেট দল আন্তর্জাতিক ক্রিকেট খেলায় চিলির প্রতিনিধিত্বকারী দল।

ইতিহাস  
১৮২৯ সালে চিলিতে প্রথম ক্রিকেট খেলা হয়েছিল এবং প্রথম ক্রিকেট ক্লাব ভালপারাইসো ১৮৬০ সালে প্রতিষ্ঠিত হয়। তার ১৮৯৩ সালে আর্জেন্টিনার বিপক্ষে প্রথম আন্তর্জাতিক ম্যাচ খেলে।

দ্বিতীয় বিশ্বযুদ্ধের পর চিলির ক্রিকেট আগ্রহ হ্রাস পায়। এর জন্য ২০০২ সালের আগে চিলি আইসিসি এর সদস্যপদ নেয় নি । 

অনুমোদিত সদস্য হিসেবে চিলি প্রথম ২০০৬ সালে সুরিনাম-এ  আইসিসি আমেরিকাস চ্যাম্পিয়নশিপ এর তৃতীয় বিভাগে অংশ নেয়। শুধু ব্রাজিল ব্রাজিল-কে হারিয়ে ঐ টুর্নামেন্ট-এ চিলি তৃতীয় হয়।

একই টুর্নামেন্ট ২০০৮ সালে অনুষ্ঠিত হয়। সেখানে চিলি ব্রাজিল বাদে বাকি সব দলকে হারিয়ে দ্বিতীয় হয়।

টুর্নামেন্ট ইতিহাস

আইসিসি আমেরিকাস চ্যাম্পিয়নশিপ
২০০৬: তৃতীয় (তৃতীয় বিভাগ)
২০০৮: দ্বিতীয় 
২০০৯: তৃতীয়

তথ্যসূত্র

বহিঃসংযোগ
 অফিসিয়াল পৃষ্ঠা

জাতীয় ক্রিকেট দল
চিলিতে ক্রিকেট
চিলির জাতীয় ক্রীড়া দলসমূহ
আন্তর্জাতিক ক্রিকেটে চিলি